ગુજરાત વિધાનસભાની ચૂંટણીમાં આજે છેલ્લા તબક્કાનું મતદાન કરવામાં આવ્યું. રાજ્યમાં બીજા તબક્કામાં 68.70% મતદાન થયું. ત્યારે ગુજરાત વિધાનસભાની ચૂંટણીના મતદાનને પૂર્ણ થવાની સાથે જ અલગ અલગ મીડિયા હાઉસ દ્વારા એક્ઝિટ પોલ દર્શાવવામાં આવી રહ્યો છે. જેમાં ભાજપ અને કોંગ્રેસને આવનારી વિધાનસભાની ચૂંટણીમાં કેટલી બેઠકો પર જીત મળશે તે ચર્ચાનો વિષય બન્યો છે. ત્યારે રિપબ્લિકના એક્ઝિટ પોલ મુજબ આ વખતે પણ 22 વર્ષથી ચાલી આવતી ભાજપની સરકાર જ જીતશે.